**Fiului risipitor**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ai plecat pe căi străine

Ştiute de inima ta...

N-ai stat în casă lângă mine

Căci doar în casă, ţi-era bine,

Păcatul, fără a-l gusta!

Tu ai plecat pe căi răzleţe

O! Şi câţi ani de-atunci s-au scurs...

Când mi-ai cerut, ţi-am dat bineţe

Şi-averea toată, cu tristeţe,

Tu m-ai lăsat, în rugi şi plâns...

Şi n-ai privit măcar odată

La drumul ce l-ai părăsit...

Iar eu, plângând de-atunci, la poartă,

Privind mereu zarea curată,

Trist am rămas... Şi chinuit,

De-o lungă, grea amărăciune,

Privindu-ţi starea-n care eşti...

O! Cât de mult aş vrea ca-n lume

Să te găsesc... şi să primeşti,

Darul Divin din Slăvi Cereşti!

Iubirea lui Isus, curată

Mă ţine... făr-a face-un pas!

"Aşa a vrut! Doamne,îl iartă,

Şi adu-l iar, la mine-n poartă

Că-i singurul ce mi-a rămas...

E singurul ce-l port în rugă

Şi-n lacrimi cu un mai mult dor...

O! Fă că ruga să-l ajungă

Adu-mi fiul risipitor,

Prin Har, în sfântul Tău, popor...

Şi n-aş avea vreo bucurie

Să-ncununeze viaţa mea...

La Tronul Tău, o veşnicie,

Voi proslăvi Iubirea Ta,

Căci mi-ai scos fiul din robie!"